Dėl modernios pikosekundinio lazerio technologijos procedūros yra saugios šalinant tatuiruotes ar „permanentą“ tiek kūno, tiek veido srityje. Siekiant visiškai panaikinti tatuiruotę ar ilgalaikį makiažą, įprastai prireikia vidutiniškai 6 procedūrų kurso, priklausomai nuo kūno srities, tatuiruotės gylio, atlikimo technikos bei dydžio. Suskaidytam pigmentui pasišalinti iš organizmo užtrunka maždaug tris savaites, todėl procedūros turėtų būti kartojamos maždaug 1-3 mėnesių intervalu, o tarp jų pigmentas natūraliai blunka.